ธนาคาร SME D BANK ตั้งเป้าดันสินเชื่อช่วย SMEs ตัวเล็กกว่า 3 ล้านราย คาดปี 62 โตกว่า 57,000 ล้าน พร้อมลดหนี้เสียธนาคารให้อยู่ต่ำกว่าร้อยละ 10
นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย(ธพว.)(SME D Bank) ได้เปิดเผยถึงสำหรับการช่วยเหลือผู้ประกอบการ SMEs คนตัวเล็ก หรือจุล SMEs ที่มีอยู่ประมาณ 3 ล้านราย โดยกลุ่มนี้ต้องการสินเชื่อเพื่อเป็นเงินทุนหมุนเวียน ต่ำกว่า 1 ล้านบาท ซึ่งที่ผ่านมากลุ่มดังกล่าวเข้าถึงเเหล่งเงินทุนยากเพราะไม่มีหลักทรัพย์ค้ำประกัน         ดังนั้น SME D BANK จึงขยายช่องทางการเข้าถึงเเหล่งเงินทุน ด้วยการให้ SMEs สามารถเข้าของคำปรึกษา และยื่นขอสินเชื่อ ผ่าน Application SME D BANK ได้ ตลอด 24 ชั่วโมง จากนั้นจะให้รถบริการเคลื่อนที่เข้าไปยังชุมชนทั่วประเทศ เพื่อพิจารณาสินเชื่อดังกล่าว ให้กับ SMEs ที่ส่งเรื่องมา โดยจะอนุมัติสินเชื่อไม่เกิน 1 ล้านบาท ภายใน 7 วัน ซึ่งปัจจุบันมีหน่วยบริการเคลื่อนที่ 600 คัน สามารถปล่อยสินเชื่อไปแล้ว กว่า 4,000 ล้านบาท และในปี 2563 จะเพิ่มรถบริการสินเชื่อเป็น 1,000 คัน / โดยจะไม่มีการเพิ่มจำนวนสาขาของธนาคารอีก ที่ปัจจุบัน 95 สาขา         ทั้งนี้ในปี 2562 ธนาคารคาดการณ์ว่าจะปล่อยสินเชื่อผ่านสาขาได้ 35,000 ล้านบาท และปล่อยสินเชื่อผ่านรถบริการเคลื่อนที่ ได้ 22,200 ล้านบาท รวมเป้าสินเชื่อปีนี้ 57,200 ล้านบาท โดยมีหนี้เสีย(NPL) ธนาคารตั้งเป้าบริหารให้เหลือต่ำกว่าร้อยละ 10 จากปัจจุบัน ที่มีมากกว่า ร้อยละ 14 โดยจะมีการขายหนี้เสียออก รวม 8 พันล้านบาท ในปีนี้         นอกจากนี้ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย ยังกล่าวอีกว่า ธนาคารยังได้กำหนดแผนยุทธศาสตร์ การทำงาน ผ่าน 3 ด้าน เพื่อพัฒนา SMEs ให้เติบโตอย่างยั่งยืน ด้วยการเติมทักษะให้ความรู้เพิ่มขีดความสามารถธุรกิจ /เติมทุนด้วยสินเชื่อดอกเบี้ยต่ำ/ และการเติมคุณภาพชีวิต โดยพาเข้าถึงสิทธิประโยชน์ และสวัสดิการภาครัฐ เพื่อสร้างความมั่นคงในอาชีพ